Groft overfald på diskotek Manhattan i Jomfru Ane Gade tidligt mandag morgen.

Ved halv femtiden mandag morgen blev en kun 15-årig diskoteksgæst på Manhattan overfaldet af en 19-årig mand fra Nørresundby. Drengen fik knust en flaske i ansigtet. Kontrollørerne på stedet tilbageholdt overfaldsmanden, som har sovet i detentionen i nat. Foreløbig har politiet ikke afhørt manden, og motivet til overfaldet er ukendt. Manden vil blive sigtet for såkaldt kvalificeret vold. Han bliver ikke fremstillet i grundlovsforhør.